Volgogrado

Ang Volgogrado, dating nakilala bilang Tsaritsyn (1589–1925) at Stalingrado (1925–1961), ay ang pinakamalaking lungsod at sentrong administratibo ng Oblast ng Volgragado, Rusya. Ang lungsod ay nasa kanlurang pampang ng Volga, na sumasaklaw sa isang lugar na 859.4 square kilometers (331.8 square miles), na may populasyon na bahagyang higit sa isang milyong residente.

Ang lungsod ay itinatag bilang kuta ng Tsaritsyn noong 1589. Noong ika-19 na siglo, ang Tsaritsyn ay naging isang mahalagang daungan ng ilog at sentro ng komersyo, na humahantong sa mabilis na paglaki ng populasyon nito. Noong Nobyembre 1917, sa simula ng Digmaang Sibil sa Rusya, ang Tsaritsyn ay nasa ilalim ng kontrol ng Bolshebista. Saglit itong nahulog sa Hukbong Puti noong kalagitnaan ng 1919 ngunit ibinalik sa kontrol ng Bolshevik noong Enero 1920. Noong 1925, ang lungsod ay pinalitan ng pangalan na Stalingrado bilang parangal kay Josef Stalin, na nakibahagi sa pagtatanggol sa lungsod laban sa Hukbong Puti at pagkatapos ay namuno sa bansa. Noong Ikalawang Digmaang Pandaigdig, sinalakay ng mga puwersa ng Axis ang lungsod, na humantong sa Labanan sa Stalingrado, ang pinakamalaki at pinakamadugong labanan sa kasaysayan ng pakikidigma, kung saan natanggap nito ang titulong Hero City. Noong 1961, pinalitan ng administrasyon ni Nikita Khrushchev ang lungsod sa Volgogradi bilang bahagi ng de-Stalinization. Ang tagumpay ng mga Sobyetiko sa Stalingrado ay malawak na pinaniniwalaan na ang pagbabagong punto ng Ikalawang Digmaang Pandaigdig, na humahantong sa pagkawasak ng hukbong Aleman sa Silangan.

Sanggunian